


5. Ar trebui acum să rezum dintr-o dată totul şi să în făţișez 
în desfășurare marea ordine a naturii după care, şi fără inter- 
venția luxului, a gloatei, senatului şi sclavilor, spiritul războinic 
al Romei ar fi trebuit: să se distrugă singur şi să-și întoarcă în 
propriile sale mădulare spada pe care o ridicase de atitea ori asu- 
pia unor orașe și naţiuni nevinovate ; despre aceasta vorbeşte însă 
cu glas tare istoria în locul meu. Ce puteau să facă legiunile 
care, nesătule de pradă, nu mai găseau nimic de jefuit, ci dim- 
potrivă îşi vedeau sfîrșitul gloriei la graniţele parților și ale ger- 
manilor, ce altceva puteau să facă decit să-şi gituiască la întoarcere 
propria lor mamă ?... În zadar, slabul și teribilul August a jucat 
rolul celui pașnic şi bun ; imperiul fusese cucerit cu sabia — tre- 
buia apărat cu ea, sau trebuia să cadă prin sabie. Dacă, acum le 
plăcea romanilor să lenevească, naţiunile ofensate sau deşteptate 
nu voiau să doarmă ; ele cereau răzbunare sau, cînd le venea 
timpul, îşi luau revanşa. În imperiul roman, împăratul a fost şi 
a tămas întotdeauna doar comandantul suprem, şi cînd mulţi din- 
tre împărați şi-au uitat datoria, ea le-a fost reamintită, în chip 
înfricoşător, de oaste. Ea înscăuna şi sugruma atiţia împărați, pînă 
cînd în sfîrșit căpetenia gărzilor izbutea să se impună ca mare 
vizir şi făcea din senat o marionetă jalnică. Curînd, senatul n-a 
mai fost alcătuit decît din soldați: din soldați care cu timpul 
deveniră atît de slabi, încît nu mai erau buni nici pentru oaste, 
nici pentru sfat. Imperiul se destrăma, uzurpatorii se izgoneau şi 
se chinujau unii pe ceilalţi, popoarele se îngrămădeau spre inte- 
rior, duşmanii au trebuit acceptați în armată, iar aceștia la rîndul 
lor au atras alți dușmani. în felul acesta, provinciile au fost sfî- 
şiate și pustiite ; superba şi eterna Romă a dispărut în sfîrșit în- 
tr-un cataclism, părăsită şi trădată de propriii ei comandanți. O 
imagine teribilă a felului cum se termină orice furie de cucerire 
a unor imperii mari sau mici, în special cum ia sfîrşit spiritul 
militar după drepte legi ale naturii. Mai puternic și mai întins 
decît statul roman n-a fost nici un alt stat militarist în decursul 
timpului ; dar nici un cadavru n-a fost vreodată mai îngrozitor 
dus la mormînt... 


+ 


„Trecător este așadar totul în istorie ; pe frontonul templului 
ei scrie : deşertăciune şi descompunere, Noi călcăm peste ţărîna stră- 
moşilor noștri şi umblăm pe deasupra dărîmăturilor scufundate ale 

unor organizări umane şi ale unor imperii distruse. Ca nişte um- 
bre au trecut prin fața noastră Egiptul, Persia, Grecia, Roma ; ca 
nişte umbre ies din morminte şi se arată în istorie... em ai 

Tristă soartă a genului uman care, cu toate străduinţele lui, 
este legat de roata lui Ixion, de piatra fui Sisif şi se află sub 
blestemul unui dor ca al lui Tantal. Trebuie să vrem, trebuie să 
năzuim fără să fi văzut vreodată rodul străduinţei noastre sau să 
fi desprins din toată istoria un rezultat al aspirațiilor omenești. 
Dacă un popor rămîne singur, imaginea sa se uzează sub apă- 
sarea timpului ; dacă vine în coliziune cu altele, el este aruncat în 
vasul de topire, în care de asemenea i se pierde chipul. Astfel 
că noi clădim pe gheaţă, scriem pe undele mării ; valul se spul- 
beră, gheața se topeşte, și palatul nostru s-a dus, ca şi gîndurile 
noastre. 

De ce atunci, de ce această nefericită trudă pe care Dumnezeu 
a dat-o genului uman în munca lui zilnică ? Şi nimeni n-a fost 
întrebat dacă vrea s-o ia asupra lui, dacă ar fi voit să fie născut 
în locul, în vremea, în cercul acesta, Da, pentru că cel mai mare 
rău le vine oamenilor de la ei înșiși, de la proasta lor organizare 
şi conducere, de la încăpățînarea asupritorilor și de la o slăbi- 
ciune aproape inevitabilă a stăpînitorilor ca şi a celor stăpi- 
niți —- ce soartă a fost aceea ce l-a pus pe om la jugul propriei 
sale specii, l-a expus bunului-plac, slab ori dement, al confrați- 
lor săi 9 3 

Dacă există un Dumnezeu în natură, atunci se află şi în is- 
torie ; căci şi omul este o parte din creație, şi în cele mai sălba- 
tice din excesele și patimile sale trebuie să dea ascultare unor legi 
care nu sînt mai puțin frumoase şi excelente decît cele după care 
se mişcă toate corpurile cerești și. pământeşti, Însă pentru că sînt 
convins că ceea ce omul trebuie să ştie, el și poate şi-i este îngă- 
duit să ştie, ies din vălmășagul scenelor pe care le-am cutreierat 
pînă acum și mă îndrept încrezător și liber în întîmpinarea înal- 
telor și frumoaselor legi ale naturii, pe care le urmează şi ele. 

_ Umanitalea este finalitatea naturii umane, şi odată cu țelul 

acesta, Dumnezeu i-a dat speciei noastre propria ei soartă în 
mâini. 

Finalitatea unui lucru care nu este doar un mijloc fără viață 
trebuie să rezide în el însuşi. Dacă am fi creaţi să năzuim cu o 


trudă în veci inutilă, întocmai cum magnetul se întoarce spre 
nord, către un punct al perfecțiunii ce se află în afara noastră 

şi pe care nu l-am putea atinge niciodată, ne-ar fi permis nu 
numai să ne compătimim pe noi înşine ca pe nişte mașini. oarbe, 
ci chiar ființa care ne-a condamnat la o asemenea soartă tantalică, 
creind specia noastră numai pentru amuzamentul ei răutăcios, cî. 
taşi de puţin dumnezeiesc. Chiar dacă am vrea să spunem, pentru 
a 0 scuza, că prin aceste deșaste străduințe, care nu-şi ating nici- 
odată telul, tot se promovează ceva bun şi că natura noastră este 
menținută într-o veşnică mişcare, ar rămîne totuşi o ființă im- 
perfectă, crudă, care ar avea nevoie de această scuză ; căci în miş- 
carea care nu atinge vreo finalitate nu è nimic bun, şi, neputin- 
cioasă sau răutăcioasă prin înfăţişarea unui asemenea vis despre 
o intenție imanentă, ea ne-ar fi înşelat în mod nedemn. Din fe- 
ticire însă, nu ne învaţă nimeni despre o astfel de iluzie asupra 
naturii lucrurilor ; dacă privim omenirea, așa cum o cunoaștem, 


după legile care se află înlăuntrul ei, nu știm nimic mai înalt . 


decît umanitatea din om, căci chiar dacă ne credem Îngeri sau 
zei, ni-i închipuim ca pe niște oameni ideali, mai elevaţi. 

| Am văzut că natura noastră este organizată în acest scop vă- 
dit ; pentru el ne sînt date simţurile şi instinctele noastre mai 
subtile, raţiunea şi libertatea, sănătatea noastră pingaşă şi rezis- 
tentă, limba, arta şi religia noastră. În toate împrejurările şi so- 
cietățile, omul n-a putut să aibă nimic altceva în minte n-a putut 
cultiva altceva decît umanitatea, indiferent cum ar fi conceput-o. 
În folosul ei sînt instituite de natură rosturile sexelor şi ale vir- 
stelor noastre, pentru ca să ne duteze mai mult copilăria şi să 
desprindă, cu ajutorul educaţiei și numai al ei, un gen de uma- 
nitate. În folosul ei au fost rînduite pe pămîntul cel întins toate 
felurile de viață ale oamenilor, au fost introduse toate genurile de 
societate. Vinător sau pescar, păstor sau plugar și cetățean : în 
orice situație, omul a învăţat să deosebească mijloacele de hrană 
să înalțe locuințe pentru el şi ai Săi ; a învăţat să ridice pentru 
ambele sale sexe, îmbrăcămintea la rang de podoabă, să-şi orga- 
nizeze gospodăria. El a născocit multe soiuri de legi şi forme de 
guvernâmint care şi-au propus să asigure fiecăruia exercitarea for- 
telor şi dobîndirea, fără primejdia de a fi atacat, a unei mai 
armonioase şi libere savutări a vieţii. În acest scop s-a asigurat 
proprietatea şi s-au înlesnit munca, arta, comerțul, relaţiile între 
un numâr mai mate de oameni; s-au inventat pedepse . pentru 
răufăcători, recompense pentru cei foarte buni şi s-au instituit o 
mie de obiceiuri morale pentru diferitele ranguri din viața pu- 
blică și din familie, ba chiar din biserică. În acest scop, în sfîrşit, 

s-au purtat războaie, s-au încheiat tratate, s-a creat cu vremea un 
fel de drept al războiului și un drept al popoarelor, pe lingă tot 
felul de âlianțe ale ospitalităţii și ale comerţului, pentru ca omul 
să fie apărat, și să i se dea cinstea cuvenită şi în afara granițelor 
patriei sale. Prin urmare, tot ce s-a făcut vreodată bun în istorie 
s-a făcut pentru umanitate ; elementul stupid, vicios, detestabil ce 
s-a afirmat înlăuntrul ei, s-a înfăptuit împotriva umanității, astfel 
încît omul nu-și poate imagina alt scop pentru toate rînduielile 
sale de pe pămînt decît pe cel din interiorul său, adică din na- 
tura slabă şi puternică, josnică și nobilă cu care l-a investit Dum- 
nezeul său. Dacă în întreaga creaţie cunoaștem fiecare lucru numai 
prin ceea ce este şi prin felul cum acționează, scopul genului 
uman pe pămînt ne este relevat prin natura și istoria sa ca prin 
demonstrația cea mai limpede. | | 

Să privim înapoi spre zona pe care am străbătut-o pînă acum. 
În toate organizările popoarelor, din China pînă la Roma, în toată 
diversitatea constituţiei lor precum şi în toate născocirile datorate 
războiului şi păcii, chiar şi în ororile şi greşelile națiunilor — le- 
gea de căpetenie a naturii a rămas descifrabilă: „Omul să fie 
om |! să-şi croiască rosturile după ceea ce înțelege a fi temeiul cel 
mai potrivit.“ În acest scop, popoarele au pus stăpinire pe pă- 
mîntul lor și s-au așezat cum au putut. Din femeie și din stat, 
din sclavi, veşminte și case, din amuzamente și feluri de mîncare, 
din ştiinţă şi artă s-a făcut, ici şi colo pe acest pămînt, tot ce se 
credea că se poate face din ele spre binele fiecăruia sau al între- 
gului. Pretutindeni găsim așadar omenirea în posesiunea și în 
folosirea dreptului de a se forma într-un anumit gen de umani- 
tate, după felul cum a putut s-o înțeleagă. Dacă se înşelau cumva 
sau se opreau la jumătatea de drum a unei tradiții moștenite, 
supottau consecințele erorii lor și-și ispășcau propria lor greşeală. 
Divinitatea nu-i stăvilise în nimic decit prin ceea ce erau, prin 
timp, loc şi forţele ce sălășluiau în ei. Cînd greşeau, nu le venea 
niciodată în ajutor prin minuni, ci lăsa aceste greșeli să acţio- 
neze, pentru ca oamenii să înveţe ei înșişi să le îndrepte. 

Pe cît de simplă pare această lege a naturii, pe atît de demnă 
este ea de Dumnezeu, şi de potrivită şi rodnică în urmări pentru 
genul uman. Dacă acesta urma să fie ceea ce este și să devină 
ceea ce ar putea deveni, a trebuit să fie înconjurat de o natură 
activă de la sine şi un cerc de acţiune liberă în jur, în care să 
nu-l tulbure nici o minune nefirească pentru înțelesul lui. Toată 
materia moartă, toate seminţiile celor vii pe care îi conduce in- 

stinctul au rămas de la zidire ceea ce au fost ; Dumnezeu l-a 
făcut pe om un Dumnezeu pe pămînt, a pus în el principiul 
propriei sale activități și, prin nevoile interioare şi exterioare ale 
naturii sale, l-a pus pe acesta de la început în mişcare. Omul n-ar 
fi putut să trăiască şi să se susțină dacă n-ar fi învătat să folo- 
sească raţiunea ; de îndată ce a folosit-o, desigur că i s-a deschis 
totodată poarta spre mii de erori și încercări greşite, însă tocmai 
prin aceste erori şi încercări greșite a avut liber drumul spre o 
mai bună folosire a raţiunii. Cu cît învață să-şi recunoască mai 
repede greşelile, cu cît mai vajnică este forța cu care purcede să 
le îndrepte, cu atît ajunge mai departe, cu atît mai pregnant i 
se dezvoltă wmanitatea, și el trebuie s-o desăvîrşească, sau, dacă 
nu, să geamă secole întregi sub povara propriilor sale vinovăţii. 
i Prin urmare, noi vedem de asemenea că natuta şi-a ales pentru 
înfăptuirea acestei legi o arie atît de largă pe cît i-a îngăduit 
spaţiul hătăzit speciei noastre pentru locuit; ea l-a organizat pe 
om în chip atît de divers pe cît putea să se organizeze un pen 
uman pe pămîntul nostru... Necesarul către care duc instinctul şi 
nevoia, aproape nici o naţiune de pe pămînt n-ar fi putut să-l 
Breşească ; pentru o mai subtilă evoluție a stării umanității au 
existat și popoare mai gingașe şi clime mai blînde, După cum tot 
ce este bine orînduit şi frumos se află la mijloc între două ex- 
treme, şi această formă mai frumoasă a rațiunii şi a umanității 
trebuia să-și găsească locul în zona temperată, de mijloc. Ba şi 
l-a găsit pe deplin, urmind legea naturală a acestei conveniențe 
generale... Și mai puțin pot fi trecute cu vederea progresele pe 
care le-au făcut popoarele pe țărmul Mării Mediterane, în agi- 
litatea lor comparativ mai mare. Ele și-au scuturat jugul despotic 
al vechilor forme de guvernămînt şi tradiţii, demonstrînd astfel 
legea măreaţă, binefăcătoare a destinului uman : „Ceea ce un po- 
pot sau o întreagă specie umană voiește raţional și înfăptuieşte 
cu putere spre binele său, aceea să-i fie hărăzit şi de natură, care 
nu 1-a statornicit ca ţel nici titani, nici tradiţii, ci forma cea mai 
bună de umanitate“. 
Minunat de frumos ne împacă principiul acesta al legii na- 
turale divine nu numai cu înfățișarea speciei noastre pe întinsul 
pămintului, ci şi cu modificările ei de-a lungul tuturor timpuri- 
lor. Pretutindeni, omenirea este ceea ce a fost în state să facă 
din sine, ceea ce a avut plăcerea și puterea să devină. Cînd s-a 
mulțumit cu starea ei sau cînd, pe marele ogor al timpurilor, 
mijloacele pentru perfecționarea ei nu se copseseră încă, ea a 

rămas secole în şir ceea ce a fost și nu a devenit altceva. Cind 
s-a folosit însă de armele pe care Dumnezeu i le-a dat spre folo- 
sință, de înțelepciunea, de puterea ei şi de toate prilejurile pe 
care un vînt prielnic le-a îndreptat spre ea, atunci ea a crescut 
în măiestrie şi s-a perfecționat mai departe, cu curaj. Cînd n-a 
făcut aşa, atunci arată însăşi lenea aceasta că era mai puţin 
conştientă de nenorocirea ei ; căci fiecare sentiment viu al nedrep- 
tății, însoţit de inteligență şi putere, trebuie să devină o forță 
salvatoare. Nicidecum, de pildă, îndelunga supunere față de des- 
potism nu se bizuia pe superioritatea despotului ; binevoitoarea și 
încrezătoarea slăbiciune a celor supuşi și mai tîrziu lenea lor 
răbdătoare au fost singurul și cel mai mare sprijin al său. Căci 
a îndura este fără îndoială mai ușor decit a îndrepta energic; de 
aceea nu s-au folosit atitea popoare de dreptul cu care Dumnezeu 
le-a înzestrat prin darul divin al raţiunii. 
Nu încape însă nici o îndoială că se va întîmpla în viitor pe 
pămînt ceea! ce nu s-a întîmplat deloc pînă acum ; căci drepturile 
omenirii sînt imprescriptibile și forţele pe care le-a pus Dumne- 
zeu în ea, indestructibile. Ne uimeşte ce departe au ajuns în 
domeniul lor grecii şi romanii doar în citeva secole ; căci chiar 
dacă finalitatea acţiunii lor nu era cea mai limpede, ei dovedesc 
totuși că-l puteau atinge, Exemplul lor strălucește în istorie și 
însuflețeşte pe toți semenii. lor ce se orientează ca ei, în străduințe 
asemănătoare sau mai izbutite, sub ocrotirea, egală sau mai mare, 
a destinului. Întreaga istorie a popoarelor devine pentru noi, în 
lumina aceasta, o școală a întrecerii pentru a ajunge la cea mai 
frumoasă cunună a umanităţii și a demnității umane. Atitea vechi 
națiuni glorioase au ajuns la un sfirşit mai tău; de ce n-am 
atinge noi un alt ţel mai curat, mai nobil? Ei au fost oameni 
cum sîntem noi ; chemarea lor spre cea mai bună formă a umani- 
tăţii este valabilă şi pentru noi, în împrejurările vremurilor, ale 
conștiinței și îndatoririlor noastre. Ceea ce au putut înfăptui. aceia 
fără vreo minune, putem şi ne este și nouă îngăduit să facem; 
divinitatea ne ajută numai prin strguința noastră, prin rațiunea şi 
forțele noastre. După ce a creat pămintul şi toate făpturile lip- 
site de rațiune ale acestuia, l-a zămislit pe om şi i-a spus: „Fii. 
imaginea mea, un zeu pe pămînt, domneşte şi cirmuiește ! Ceea 
ce din firea ta poţi crea nobil şi izbutit, dă la iveală! Nu-mi 
este în voie să te ajut prin minuni, pentru că am pus soarta ta 
omenească în mîinile tale omeneşti ; dar toate sacrele, veşnicele 


mele legi ale naturii îţi vor sta într-aţutor'“... 

Un lanț al culturii trece, în linii foarte neregulate şi strîmbe, 
prin toate naţiunile culte... La fiecare din acestea arată mărimi 
crescătoare și descrescătoare și conține valori maxime de toate 
felurile. Multe din ele se exclud sau se limitează reciproc, pînă 
cînd, în cele din urmă, tot se produce un echilibru al întregu- 
lui ; astfel încît ar fi raţionamentul cel mai înșelător să se con- 
chidă de Ja o anumită perfecţiune a unei naţiuni asupra oricărei 
alta. Dacă Atena de pildă avea buni otatoti, aceasta nu însemna 
să aibă și cea mai bună formă de guvernămînt ; și dacă în 
China. există atîta înțelegere pentru morală, nu înseamnă că statul 
Chinez este un model al tuturor statelor. Forma de guvernămînt 
e legată de o valoare maximă cu totul alta decît un proverb mo- 
ralizator sau o cuvîntare patetică ; deși în final, la o naţiune, toate 
elementele, cu toate că se exclud şi se limitează, se găsesc totuşi 
într-o corelație. Nici o altă valoare decît cea mai perfectă legă- 
tură de unire nu rînduieşte statele cele mai fericite ; admiţind 


îi fă poporul ar trebui să renunţe la unele însuşiri strălucite 
ale sale. 


w 


„Să cîntărim citeva dintre: aceste legi naturale, care, după cum 
mărturisește şi istoria, au contribuit la evoluţia spiritului umanitar 
in specia noastră şi vor contribui şi de acum înainte, pe cît sînt 
de adevărate legile naturale ale lui Dumnezeu. 


Toate forțele distrugătoare din natură nu trebuie numai, in 
Succesiunea timpurilor, să fie învinse de cele conservatoare, ci să 
slujească chiar, în cele din urmă, la dezvoltarea întregului. 


Primul exemplu : cînd plutea odată, desfăşurată în infinit, 
materia lumilor viitoare, i-a plăcut creatorului acestor lumi să o 
lase să se formeze după propriile-i forţe interioare. Curgea în jos, 
spre centrul întregului, soarele, tot ceea ce nu-şi putea găsi ni- 
căieri o cale proprie sau ceea ce el atrăgea de pe tronul său măreț 
cu forțe superioare, Ce a găsit un alt centru de atracţie s-a strîns 
în același fel lîngă el, fie-că a mers în elipse în jurul marelui 
său focar, fie că a zburat de acolo în parabole sau hiperbole şi 
nu s-a mai întors. Așa s-a purificat eterul şi, dintr-un haos plu- 
titor, în necontenit amestec, a devenit un sistem de lumi armonios, 
în cate pămiînturi şi comete străbat pe drumuri regulate eoni 
înconjurîndu-şi soarele ; dovezi veşnice ale legii naturale "după 

cate, prin intermediul unor puteri cuvine sădite înlăuntru, din 
starea de confuzie se trece la ordine. Atita vreme cît durează 
această lege simplă, măreață, a tuturor forțelor cîntărite şi numă- 
sate unele față de altele, construcţia universului se află pe baze 
solide ; căci e întemeiată pe o însușire şi pe o regulă a divinității. 

Al doilea exemplu : în acelaşi fel cum, dintr-o masă informă, 
pămintul nostru a luat forma unei planete, elementele lui s-au 
războit și s-au luptat pe el, pînă cînd fiecare și-a găsit locul, ast- 
fel încît, după multe confuzii sălbatice, totul slujește astăzi glo- 
bului armonios ordonat. Uscatul şi apa, focul şi' aerul, anotimpu- 
rile şi climatele, vînturile şi fluviile, vremea şi tot ceea ce îi 
aparține, totul este supus unei mari legi a formei și masei sale, 
a mișcării şi depărtării sale de soare, și este reglementat armonios 
după aceasta... Milioane de făpturi care trebuiau să piară au pie- 
rit, ceea ce s-a putut menţine a: rămas și se află de mii de ani 
într-o ordine mare, plină de armonie. Animale sălbatice şi do- 
mestice, carnivore şi ierbivore, insecte, păsări, oameni sînt ordo- 
nate unele în raport cu celelalte, şi printre acestea toate bărbatul 
şi femeia, nașterea şi moartea, durata și vîrsta, durerea şi bucuria, 
nevoile și plăcerile. Și toate acestea cîtuși de puţin după bunul-plac 
al unei pronii zilnic schimbătoare, inexplicabile, ci după legi vă- 
dite ale naturii, care sălăşluiau în structura făpturilor, adică în 
raportul tuturor forțelor organice care au prins viață și s-au men- 
ținut pe planeta noastră. Atîta vreme cît va dura legea naturală 
a acestei construcții şi a acestor raporturi va dura şi succesiunea 
lor: anume o ordine armonioasă între partea însuflețită și cea 
neînsuflețită a creaţiei noastre cate, aşa cum arată interiorul pă- 
mintului, n-a putut fi realizată decît prin dispariţia a milioane 
de făpturi. | 

Cum ? şi să nu acţioneze în viața omenească tocmai această 
lege cate, potrivit forțelor interioare ale naturii, creează ordinea 
în haos şi aduce reglementarea în confuzia oamenilor ? Fără în- 
doială că purtăm acest principiu în noi, iar el trebuie să acţio- 
neze şi va acționa în felul său. Toate greşelile oamenilor sînt o 
ceață a adevărului ; toate pasiunile din pieptul lor sînt porniti mai 
sălbatice ale unei forțe care încă nu se cunoaşte pe sine, dar care 
după natura ei nu acționează altfel decît aşa cum e mai bine. Şi 
furtunile de pe mare, adesea distrugătoare şi pustiitoare, sînt 
odraslele unei ordini universale armonioase și trebuie să-i slujească 
acesteia ca nişte zefiri mîngiietori. De-aș izbuti să pun în lumină 
citeva observaţii care ne-ar întări acest adevăr îmbucurător ! 

Aşa cum furtunile mării sînt mai rare decît vinturile ei obiș- 
nuite, tot astfel există şi în genul uman o ordine naturală bine- 
voitoare, astfel încît se nasc în. sînul ei mult mai puține spirite 
destructiye decît din cele ce mențin. 

În regnul animal acționează o lege divină după care sînt po- 
sibili şi există mai puțini lei și tigri decît oi și porumbei, iar în 
istorie există o ordine tot atît de binevoitoare după care numărul 
unora ca Nabuhodonosor, Cambise, Alexandru, Sulla, Atila și 
Gengis-Han e mult mai mic decît cel al unor comandanți mai 
bliînzi de oşti sau al unor monarhi liniștiți, paşnici. Primilor li se 
asociază sau nişte pasiuni nefireşti şi nişte malformații ale naturii 
datorită cărora, în loc ca ei să apară pe pămînt ca nişte aştri 
prietenoşi, apar ca nişte meteori în flăcări, fie, de cele mai multe 
ori, se ivesc în educaţia lor împrejurări neobişnuite, prilejuri mai: 
ciudate ale unei deprinderi timpurii, în sfîrşit, chiar aspre nevoi 
ale advezsităţii politice, ca să pună în mişcare împotriva genului 
uman pe aşa-numitele bice ale lui Dumnezeu şi a le menţine aşa. 
Dacă prin urmare natura nu vrea, de dragul nostru, să renunțe 
la drumul ei, și printre nenumăratele forme pe care le generează, 
mai aduce la lumina zilei din timp în timp oameni cu pasiuni 
sălbatice, spirite destructive și nu conservatoare, este în puterea 
oamenilor să nu încredinţeze nimic acestor lei şi tigri din ci- 
reada lor, ci dimpotrivă să-i îmblinzească prin înseși legile umani- 
tăţii... Cu cît creşte mai mult cultura ţărilor, cu atît mai mult 
se îngustează pustiul, cu atît mai rari devin locuitorii săi sălba- 
tici. De asemenea, în genul nostru are o influenţă naturală şi 
cultura crescîndă a oamenilor, căci odată cu slăbirea puterii ani- 
malice a trupului diminuează şi predispoziția pentru pasiuni săl- 
batice şi se formează o plantă umană mai ginpașă. Fără îndoială 
că în legătură cu aceasta sînt posibile şi anomalii, care adesea fac 
ravagii cu atît mai mari cu cît se întemeiază de pildä pe o 
slăbiciune puerilă, după cum arată exemplul. multor tirani oritn- 
tali şi romani ; însă pentru că un copil răsfățat tot poate fi mai 
uşor domolit decît un tigru setos de singe, natura cu ordinea ei 
mai blîndă ne-a arătat totodată drumul, felul cum să reglementăm 
și noi, printr-o hărnicie crescîndă, ceea ce este haotic, şi să do- 
mesticim ceea ce e nesățios și sălbatic. Dacă nu mai există regiuni 
bîntuite de balauri împotriva cărora trebuiau să pornească uriaşii 
preistoriei —- împotriva oamenilor înșiși nu avem nevoie „de forţe 
destructive herculeene. Asemenea eroi n-au decit să-şi desfăşoare 
jocul sîngeros în Caucaz sau în Africa şi să-l caute pe Minotaur, 


158 

















pe care să-l răpună ; societatea în care trăiesc are dreptul necon- 
testat de a combate ea însăși toţi taurii ce varsă foc pe nări ai 
lui Gerion. Dacă ea li se lasă pradă de bună voie, suferă de pe 
urma propriei sale vinovăţii, aşa după cum a fost vina proprie a 


popoarelor că nu s-au aliat cu toată forța unei întovărăşiri împo- 


triva Romei pustiitoare, pentru libertatea omenirii. 

Cursul istoriei arată că odată cu sporul adevăratei umanităţi 
a scăzut şi numărul demonilor destructivi ai omenirii, şi anume 
după legile naturale lăuntrice ale unei raţiuni și politici ce se 
luminează. 

Pe măsură ce creşte rolul rațiunii în rîndurile oamenilor tre- 
buie să învăţăm din tinereţe să recunoaştem că există o măreție 
mai nobilă decît a tiranilor dușmănoși oamenilor, că e mai bine şi 
chiar mai greu să cultivi pămîntul decît să-l pustieşti, să amena- 
jezi oraşe decit să le distrugi. Egiptenii cei harnici, grecii cei 
înţelepţi, fenicienii cei gata la fapte nu numai că au intrat în 
istorie cu o imagine mai frumoasă, dar s-au bucurat şi în timpul 
existenței lor de o viață mult mai plăcută şi mai utilă decit a 
fost aceea a perșilor destructivi. Amintirea primilor încă mai stă- 
tuie în glorie, în vreme ce pustiitorii, cu superioritatea lor de- 
monjacă, n-au izbutit altceva decît să devină, pe ruinele jafurilor 
ior, un popor depravat și mizerabil, bînd în cele din urmă din 
cupa otrăvită a unei plăţi mult mai rele. Acesta a fost cazul asi- 
rienilor, al babilonienilor, perșilor şi romanilor ; chiar și grecilor 
le-a dăunat mai mult lipsa lor de unitate interioară precum şi, în 
multe provincii şi oraşe, risipa, decit sabia dușmanilor. Pentru că 
acestea sînt principii fundamentale ale unei ordini naturale care 
nu se dovedește numai prin cîteva cazuri din istorie sau prin 
exemple întîmplătoare, ci care se sprijină pe sine, adică pe na- 
tura asupririi și a unei puteri supralicitate, sau pe urmările vic- 
toriei, pe abundență și orgoliu, ca şi pe legile unui echilibru 
stricat, menţinindu-și cu mersul lucrurilor cursul egal etern — de 
ce ar trebui să ne îndoim că aceste legi naturale n-au fost şi ele, 
ca oricare altele, și cu atît mai intens, recunoscute, că n-ar trebui 
să acționeze și ele cu forța fără greş a unui adevăr natural ? Ceea 
ce se poate reduce la certitudinea matematică şi la un calcul poli- 
tic, trebuie să fie recunoscut, mai devreme sau mai tirziu, ca 
adevăt ; căci de principiile lui Euclid și de tabla de înmulţire nu 
s-a îndoit încă nimeni... 

Sufletul nostru este cuprins de o bucurie caldă nu numai cînd 
simte balsamul care există în legile naturale ale omenirii, ci şi 

cînd îl vede răspîndindu-se graţie naturii lui şi făcîndu-şi loc 
printre oameni chiar împotriva voinţei lor. Capacitatea de a greşi 
n-a putut să le-o ia nici divinitatea însăşi ; ea a pus însă în na- 
tura greşelii omeneşti să apară ca atare, mai devreme sau mai 
tirziu, și să se dezvăluie făpturii celei cu judecată calculatoare... 
Numai un nebun ar mai clădi în zilele noastre piramide, şi ori- 
cine produce asemenea inutilități este socotit fără minte de toată 
lumea raţională, dacă nu din dragoste de oameni, atunci din chib- 
zuință practică... De asemenea, nu mai avem nevoie de o asuprire 
ca a bieţilor sclavi romani sau a iloţilor spartani, pentru că consti- 
tuția noastră ştie să realizeze mai uşor cu făpturi libere ceea ce 
acele vechi constituţii înfăptuiau mai primejdios şi chiar mai cos- 
tisitor cu vite umane ; ba chiar va trebui să vină un timp cînd 
vom privi înapoi la inumanul nostru comerţ cu negri regretîn- 
du-l întocmai ca pe vechii sclavi romani sau iloţii spartani, dacă 
nu din dragoste de oameni, atunci din calcul. Pe scurt, trebuie 
să lăudăm divinitatea că a dat rațiune naturii noastre slabe, supuse 
greșeli, o rază veșnică din soarele ei, a cărui esență este să alunge 
noaptea şi să arate formele lucturilor așa cum sînt. 

Progresul artelor şi chiar al invențiilor pune în mîinile genului 


uman mijloace din ce în ce mai mari, să limiteze sau să neutra- 


lizeze ceea ce natura însăși n-a izbutit să stîrpească. 

Pe mare trebuie să existe furtuni, şi maica lucrurilor ea însăşi 
n-a putut să le înlăture spre binele genului uman; dar ce i-a 
dat ea în schimb ? Arta navigaţiei. Tocmai din pricina acestor fur- 
toni, omul a născocit forma de o mie de ori perfecționată pentru 
vasul său, și astfel nu numai că scapă de furtună, dar ştie să 
dobîndească de la ea şi avantaje, navipînd pe aripile sale... Ele- 
mentul pustiitor al focului, natura nu l-a putut lua omului, dacă 
n-ar fi voit să-i răpească în același timp umanitatea însăşi ; ce i-a 
dat ea aşadar prin foc ? Nenumărate meşteşuguri, menite nu nu- 
mai să facă inofensivă această otravă corosivă, ci s-o şi folosească 
spre cel mai variat câştig. | 

Nu se întimplă altfel cu patimile furioase ale oamenilor, aceste 
furtuni pe mare și acest element pustiitor al focului. Prin ele 
tocmai, şi frecîndu-se de ele, specia noastră și-a ascuţit rațiunea 
şi a inventat o mie de mijloace, reguli și artificii nu numai ca 
s-o îndrăgească, ci s-o ghideze spre ceea ce este mai bun, după 
cum arată întreaga istorie... 

Războiul antropofag a fost secole de-a rîndul o brutală me- 
serie de bandiți. Oamenii s-au exersat multă vreme în această artă 

însuflețiți de patimi sălbatice ; căci atita vreme cît s-a pus în 
război problema puterii personale, a vicleniei şi. a prefăcătoriei, 
pe lingă virtuţi foarte lăudabile, nu puteau fi hrănite concomi- 
tent decît nişte înclinații foarte primejdioase spre crimă şi jaf, 
aşa cum o dovedesc din plin războaiele. timpurilor vechi, me- 
dievale şi chiar ale unor timpuri mai noi. Cu această meserie des- 
tructivă s-a născocit, oarecum împotriva voinței oamenilor, arta 
războiului ; pentru că inventatorii ei n-au priceput că în felul 
acesta aveau să fie subminate temeliile războiului însuşi... Așadar, 
după o imuabilă lege a naturii, răul în sine a generat ceva bun, 
pentru că arta războiului a distrus în parte războiul. Şi actele de 
banditism și pustiirile au scăzut, poate nu tocmai din dragoste de 
oameni, ci pentru onoarea comandantului de oşti. Legea marţială 
şi comportamentul faţă de prizonieri au devenit incomparabil mai 
blînde decit au fost chiar la greci, fără a mai vorbi de siguranţa 
publică, care a luat prima oară ființă în state războinice. Între- 
gul imperiu roman, de pildă, a fost sigur pe şoselele lui atîta 
vreme cît vulturul înarmat le-a acoperit cu aripile sale ; în schimb 
însă, în Asia ṣi Africa, ba chiar în Grecia era primejdios să că- 
lătoreşti, pentru că acestor țări le lipsea spiritul ocrotitor al co- 
lectivității. Astfel, otrava se transformă în leac, de îndată ce de- 
vine artă : generații izolate au pierit, însă întregul nemuritor su- 
praviețuieşte durerea părților în dispariție și învață chiar din rău 
ceva bun. 

Ceea ce este valabil pentru arta războiului, trebuie să aibă o 
valoare şi mai mare pentru arta de a guverna; numai că este 
vorba de o artă dificilă, pentru că întruneşte binele întregului po- 
por. Şi sălbaticul din America îşi are arta de a guverna, dat cît 
de redusă este ea, de vreme ce aduce avantaje unora dintre spiţe, 
fără a asigura însă întregul popor că nu va pieri. Mai multe na- 
țiuni mici s-au nimicit unele pe celelalte ; altele au diminuat 
într-atit încît, în urma conflictului teribil cu vărsatul, cu alcoolul 
și cu lăcomia europenilor, le aşteaptă pe multe din ele probabil 
o soartă asemănătoare. Cu cît în Asia şi Europa guvernarea unui 
stat a evoluat mai mult spre artă, cu atit mai fermă este coeziu- 
nea sa și cu atît mai trainic au fost clădite temeliile laolaltă cu 
celelalte, astfel încît n-ar putea să cadă unul fără altul... Proasta 


guvernare a tuturor popoarelor .vecine a fost singurul avantaj al 


Romei ; dezbinate fiind, le-a atacat, și tot dezbinate le-a și în- 
vins. O soartă asemănătoare a avut Roma, după ce arta guver- 

nării şi cea militară au decăzut; un destin similar au cunoscut 
Iudeea şi Egiptul. Nu poate să piară nici un popor al cărui stat 
este bine organizat,  — | 

Și mai evident apar avantajele unei arte a guvernării chibzuite 
cînd este vorba de gospodăria internă a statului, de comerțul lui, 
de paza normelor lui juridice, de ştiinţele şi meseriile lui ; toate 
aceste elemente vădesc că o artă a guvernării superioară repre- 
zintă şi un avantaj superior. Un negustor adevărat nu înşală, 
pentru că înșelăciunea nu îmbogățește niciodată ; tot atit de pu- 
țin pe cît se laudă un savant adevărat cu o știință falsă, sau pe 
cît va fi cu bună ştiinţă nedrept un jurisconsult savant care-şi 
merită acest nume, pentru că în felul acesta ei toți nu s-ar pu- 
tea considera nişte maeștri, ci doar ucenici în arta lor. Tot atît 
de sigur este că trebuie să vină un timp cînd și cel nepriceput 
în rosturile guvernării trebuie să se ruşineze de lipsa lui de 
minte, şi cînd nu va fi mai puţin ridicol şi nelalocul său să fii 
un despot tiranic, pe cît a fost de detestabil în toate timpurile ; 
anume atunci cînd se va recunoaște limpede ca lumina zilei că 
orice ocîrmuire nepricepută lucrează cu o falsă tablă a înmulțirii 
şi că statul nu dobîndeşte astfel nici un avantaj, chiar dacă s-ar 
aduna pe hîrtie sumele cele mai mari. De aceea se scrie istoria, 
şi urmărindu-i desfăşurarea, dovezile acestei teze vor reieși cu 
limpezime, e ai 

A trebuit ca toate greşelile guvernărilor să preceadă şi oarecum 
să se epuizeze dinainte, pentru ca după toate neorînduielile omul 
să înveţe în sfîrşit că prosperitatea speciei lor nu se bazează pe 
liberul arbitru, ci pe o lege naturală intrinsecă lui, cea a raţiunii 
şi echităţii. ia | | | 

* 


Popoarele slave ocupă pe pămînt un spațiu mai mare decît în 
istorie, printre alte cauze şi. din aceea că ai trăit mai departe de 
romani.. 

Pretutindeni s-au stabilit ca să ia în posesiune pămîntul pă- 
săsit de alte popoare, să-l lucreze și să se folosească de el ca 
nişte coloniști, păstori sau plugari ; prin urmare, după toate pus- 
tiirile anterioare, datorită ` trecerilor şi : migraţiunilor, prezența lor 
tăcută și harnică a fost folositoare țărilor. Ei iubeau agricultura, 
turmele, griînele şi numeroase meşteşuguri casnice, și au deschis 

pretutindeni, cu roadele țării şi ale hărniciei lor, un negot folo- 


162 








sitor... În Germania s-au ocupat de minerit, se pricepeau la topi- 
tul şi turnatul metalelor, extrăgeau sarea şi țeseau pinza, pregă- 
teau miedul, plantau pomi fructiferi şi duceau, în felul lor, o 
viață veselă, însoţită de cîntec. Erau generoşi pînă la risipă, os- 
pitalieri, iubitori ai libertăţii de glie, dar supuși şi docili, duș- 
mani ai jafului şi devastărilor. Toate acestea însă nu i-au ajutat 
împotriva asupririi, ba dimpotrivă au contribuit la ea. Căci pentru 
faptul că n-au concurat niciodată la supremaţia lumii, că n-au avut 
în mijlocul lor niște prinți războinici ereditari, ci au preferat să 
plătească bir, dacă puteau să-şi stăpînească astfel în pace pămîntul, 
mai multe națiuni, iar cel mâi mult din rîndul seminţiilor ger- 
manice, au păcătuit rău împotriva lor. 

Încă de pe vremea lui Carol cel Mare porniseră acele răz- 
boaie -de asuprire care în mod vădit aveau drept cauză avantaje 
comerciale, deşi foloseau ca pretext religia creştină ; căci francilor 
războinici trebuie să le fi fost fără îndoială comod să trateze o 
națiune harnică ce se ocupa de agricultură și de comerț ca una 
de slug, în loc să învețe ei înşişi aceste meşteşuguri şi să le 
practice. 

„Ceea ce. începuseră francii au dus saxonii la împlinire; în 
provincii întregi, sclavii au fost distruşi sau transformați în şerbi 
şi pămînturile lor împărţite între episcopi şi nobili... În felul 
acesta, poporul a căzut în nefericire ; căci dragostea lui de linişte 
şi hărnicie gospodărească nu și-a putut da o constituție războinică 
durabilă, deşi nu-i lipsise fără îndoială curajul în cursul unei 
rezistențe aprige. Era nefericit pentru că situația lui între popoa- 
rele pămîntului îl adusese pe de o parte atît de aproape de ger- 
mani, iar pe de altă parte își lăsase spatele descoperit la toate 
atacurile tătarilor din răsărit, sub care, şi de asemenea sub mon- 
goli, a suferit şi a îndurat mult. Roata timpului ce le schimbă 
pe toate se învirteşte mereu fără oprire, şi întrucît aceste naţiuni 
sînt stabilite, în majoritatea lor, în partea cea mai frumoasă din 
Europa, cu condiția numai ca aceasta să fie în întregime cultivată 
şi deschisă comerţului ; întrucit, de asemenea, nici nu se prea 
poate gîndi altfel dec că în Europa legislaţia şi politica vor 
trebui să promoveze și vor promova, în locul spiritului războinic, 
hărnicia liniştită şi comunicarea pașnică a popoarelor între ele 
— vă va fi îngăduit şi vouă, popoarelor cîndva atît de munci- 
toare şi fericite, iar azi atît de adînc căzute, de îndată ce vă 
veţi trezi din somnul vostru lung şi trîndav și vă veţi lepăda 

lanţurile de sclavi, să vă folosiţi frmmoascle regiuni ca proprie- 
tatea voastră și să celebraţi în ele străvechile voastre sărbători, ale 
hărniciei şi negoțului liniştit. ` ' 


= 


Să enunțăm, fără părtinire şi ură, citeva dintre aceste reguli 
pe care curia romană le-a urmat spre folosul ei. | 
1. Domnia Romei s-a bizuit pe credinţă, pe o credinţă care 
avea să promoveze. temporar şi veșnic. binele sufletelor omeneşti. 
Acestui sistem îi aparţinea tot ce poate conduce sufletele omeneşti, 
și pe toate Roma le-a concentrat. în mîinile sale. Din trupul ma- 
tern şi pină la mormint, ba chiar dincolo de el, în focul cel 
veșnic, omul era în puterea bisericii, căreia nu i se putea sus- 
trage fără a cădea într-o nefericire lipsită de speranță; ea îi 
forma mintea, ea liniştea și neliniştea inima lui ; prin spovedanie, 
deţinea cheia tainelor sale, a conştiinţei, a tot ce poseda în jur 
sau purta pe, trupul lui,. în mîinile lui. De-a lungul întregii sale 
vieţi, credinciosul rămînea, sub conducerea ei, un tutelat, iar în 
privinţa morţii ea l-a legat cu şapte legături, pentru a-l dezlega 
apoi cu atit mai multă dărnicie pe cel ce se căieşte ca și pe cei 
darnic. Aşa s-a întîmplat cu regi și cerșetori, nobili şi călugări, 
bărbaţi şi femei ; fără a fi stăpîn nici pe raţiunea, nici pe conștiința 
lui, fiecare om trebuia condus, şi de conducători nu putea duce 
vreodată lipsă. Întrucît însă omul este un animal leneș, și a 
fost odată obișnuit cu îngrijirea sufletească creştină, nu se mai 
poate lipsi decît cu greu de ea, ci dimpotrivă recomandă urma- 
şilor săi jugul acesta blînd ca! perna unui bolnav, domnia bisericii 
a şi fost întemeiată în tainiţele cele mai lăuntrice ale omului. 
Odată cu raţiunea şi cu conștiința credinciosuliii, ea avea totul în 
puterea ei; dacă îi' însămînța spititul, era o nimica toată să-i 
culeagă roadele trupului ; dăruit cum îi era el, îl moştenise demult 
lăuntric, încă din viaţa trupească. | 
„2. Pentru a promova această credință, biserica nu s-a slujit 
nicidecum de ceea ce este mai mare și mai importânt, ci de ceea 
ce este mai pe înțeles şi mai mărunt, pentru că ştia cu cît de 
puţin se mulţumeşte cucernicia omului. O cruce, o icoană a Maicii 
Domnului cu pruncul, o slujbă, iun şir de mătănii făceau mai 
mult pentru scopul ei decit nenumărate speculaţii subtile ; şi acest 
inventar gospodăresc îl administra cu hărnicia cea mai chibzuită... 
Tot astfel se proceda cu ' formulele, cu rugăciunile și cu ceremo- 

niile. Biserica nu admitea niciodată să fi inventat şi pomenit ceva 
zadarnic ; vechile formule. au rămas, deși unor timpuri mai noi 
li s-ar fi. potrivit altele noi; urmașii credincioşi voiau şi aveau 
să se mîntuiască întocmai ca predecesorii lor. Încă şi mai puţin 
îşi retracta biserica vreo greşeală comisă de ea; dacă fusese co- 
misă prea vădit, atunci greşeala era totdeauna anulată în modul 
cel mai reticent. Încolo, totul rămînea aşa cum -fusese şi, după 


„prilejuri, nu se îndrepta, ci se sporea. Totul se repetă şi se bizuie 


pe marele principiu al popularității, a ceea ce e mai comun şi 


pe înţelesul tuturor, tocmai pentru că ceea ce merită mai puţină 


crezare, dacă vine și revine mereu, se va impune de la sine și 
în cele din urmă va fi crezut. | 

3. Cu principiul minimului, politica Romei ştia să lege atît 
de bine lucrurile cele mai subtile şi cele mai grosolane, încît cu 
greu putea fi întrecută în amîndouă. Nimeni nu putea fi mai 
umil, mai lingușitor, mai implorator decit au fost papii, în vre- 
muri de restrişte sau față de. docili şi generoși; cînd vorbește 
Sfintul Petru. prin gura lor, cînd cel mai afectuos părinte, dar 
nimeni totodată nu putea scrie sau acționa mai dur, mai grosolan 
şi mai brutal decît ei, cînd era nevoie. Ei nu discută niciodată, 
ci decretează ; o îndrăzneală şireată. care-şi urmează drumul, fie 
că imploră sau se roagă, cere, amenință sau se .înverşunează şi 
pedepseşte, caracterizează limbajul bulelor papale, ale romanis- 
mului, care sînt aproape fără seamă... Acest sfînt despotism, îm- 
podobit cu demnitate părintească, a izbutit mai multe decît poli- 
tețea goală a unor searbede șiretlicuri statale cărora nimeni nu le 
dă crezare. El ştia ce vrea şi cum are de cerut ascultare. 

4, Nici unui obiect din societate, politica romană nu i-a acor- 
dat vreo preferinţă ; ea exista numai de dragul ei însăși, se folosea 


de tot ce-i slujea, putea să distrugă tot ce i se împotrivea, căci nu 


ținea la altceva decît la sine însăşi. Un stat duhovnicesc care trăia 
pe spezele tuturor statelor creștine nu putea fără îndoială să facă 
altfel decit să fie de folos cînd științelor, cînd moralei şi ordinei, 
cînd agriculturii, artelor şi comerţului, dacă asta i-o cerea scopul 
lui ; însă că papalității adevărate nu-i păsa niciodată de un ilu- 
minism adevărat, de progrese către o mai bună orînduire de stat, 
cu tot ceea ce ține de aceasta, o dovedește întreaga istorie medie. 
Germenul cel mai preţios putea fi călcat în picioare, de îndată 
ce devenea primejdios ; chiar și un papă învăţat trebuia să-și as- 
cundă părerile sau să şi le adapteze, de îndată ce se aflau prea 


„departe de calea interesului veșnic al curiei romane. în schimb, 

ceea ce hrănea acest interes — aste, dobînzi, ogoare și păminturi 
dăruite —, acestea erau îngrijite şi administrate spre o mai mare 
cinstire a lui Dumnezeu. Cu toată mişcarea, biserica era centrul 
fix al Universului. | | | 

5. În acest scop putea să slujească dominaţiei politice romane 
tot ceea ce îi era de folos: războiul și spada, rugul și temnita, 
scrieri fictive, sperjurul pe o azimă împărțită, tribunale ale Inchi- 
ziţiei şi interdicții, oprobriul și mizeria, nenorocirea temporală şi 
cea eternă. Pentru a ridica o ţară împotriva domnului ei, i se 
puteau refuza toate căile de a se mîntui, în afara celor din 
ceasul morţii ; se domnea cu cheile Sfîntului Petru asupra po- 
runcilor divine și umane, asupra drepturilor popoarelor și ale 
omului. 

6. Şi de vreme ce această clădire urma să fie superioară tuturo 
porţilor infernului, de vreme ce acest sistem de otînduiri canonice, 
puterea cheilor de a lega și a dezlega, forța magică a simbolurilor 
sfinte, darul spiritului care se perpetuează de la Petru asupra ur- 
mașilor şi iniţiaţilor săi, nu predică altceva decit eternitatea — cine 
şi-ar putea imagina un imperiu â cărui stăpînire să pătrundă mai 
în adincime ? 'Casta preoților îi este înfeudată cu trup şi suflet ; 
cu capul tuns şi cu un jurământ irevocabil, ei devin slujitorii săi 
pe vecie. Legătura ce uneşte biserica şi preotul este indisolubilă ; 
acestuia din urmă nu-i este îngăduit să aibă copii, soție, străbuni 
şi urmași ; tăiat de la copacul rodnic al genului uman, el este 
inoculat copacului în veci uscat al bisericii ; cinstea lui, de aici 
înainte, este numai cinstea bisericii, folosul ei va fi şi al lui; nu 
este posibilă nici o schimbare a gîndutilor, nici o căință, pînă 
cînd moartea îi sfîrşeşte robia. În schimb, biserica a deschis acestor 
“robi un vast cîmp de răsplătire, o scară înaltă a ierarhiei : slujitori 
bogaţi, cu întinse puteri, ei vor deveni stăpînii tuturor celor liberi 
și mari ai pămîntului. Pe ambițios, ea îl stimula cu onoarea, pe 
cel pios cu evlavia, şi avea pentru fiecare ceea ce îl ademenea şi-l 
răsplătea... | o | E 

7. Şi cine a fost la Roma, în fruntea Sfîntului ei colegiu, acel 
unic ? Niciodată un copil scîncit, căruia să i se :jute la leagăn 
legămîntul credinţei, promiţindu-i-se astfel respectarea tuturor fan- 
teziilor vieţii ; niciodată un băiețandru jucăuș, pe sub pielea căruia 
puteai pătrunde, încurajîndu-l în toate năzbitiile tinereţii, pentru a 
deveni apoi favoritul răsfăţat al toanelor sale. Se alegea un. bărbat 
sau un bătrîn care, de obicei exersat în treburile bisericii, cunoștea 


cîmpul pentru care trebuia să tocmească lucrători... Unii papi cădeau 

sub povară, alții însă, bărbați cu experiență juridică, înțelepciune 
de conducători, îndrăzneală şi perseverenţă, duceau la bun sfîrșit, 
în cîţiva ani, mai mult decît izbuteau cîrmuiri slabe într-o jumă- 


"tate de secol... Au fost mult mai puţini molfi desfrînați pe scaunul 


roman decit pe tronurile regenţilor laici, şi la unii dintre ei defec- 
tele sînt izbitoare doar pentru că au fost greşeli ale papilor. 


* 


„Limba latină a călugărilor, legătura prin care toate ţările 
romano-catolice au fost, fără putință de tăgadă, unite, a avut și 
numeroase noduri. Nu numai limbile materne ale popoarelor ce 
stăpîneau Europa, şi odată cu ele popoarele, erau menținute într-o 
stare de înapoiere, dar între altele, și îndeosebi prin aceasta, po- 
porul era frustrat de ultima-i parte la dezbaterile oficiale, pentru 
că nu ştia latina. 'Odată cu limba țării era exclusă de fiecare dată 
din treburile națiunii o mare parte a caracterului naţional ; odată 
cu latina călugărească, în schimb, se strecura și acel spirit monahai 
cucernic care se pricepea să lingușească, să spioneze, şi chiar să 
falsifice la timpul oportun. Faptul că atîtea secole de-a rîndul actele 
tuturor națiunilor europene, legile lor, testamentele, instrumentele 
de cumpărare şi împrumut, în sfîrşit chiar şi istoria ţării respective 
erau scrise în latină a putut fi de un mare folos clerului, însă 
naţiunilor însele nu le-a putut fi decit. dăunător. Numai prin cul- 
tura limbii naţionale un popor se poate ridica din barbarie, și 
Europa a rămas tocmai de aceea atîta vreme barbară, pentru că, 
timp de aproape un mileniu, s-a impus în locul organului natural 
al locuitorilor săi o limbă străină, luîndu-le pînă și rămăşiţele monu-. 
mentelor lor și făcîndu-le irealizabile, pentru tot atîta timp, un 
cod de legi ale patriei, o guvernare proprie şi o istorie naţională. 
Istoria rusă singură este clădită pe monumente în limba naţională, 
tocmai pentru că statul rămăsese străin de ierarhia papală romană. 
În toate țările Europei, limba călugărească a înlăturat tot ce a 
putut înlătura, şi nu poate fi lăudată decit ca o limbă folosită de 
nevoie sau ca puntea îngustă pe care s-a putut salva literatura an- 
tichității spre vremuri mai bune. 

Cu neplăcere am pus pe hîrtie această restrîngere a laudei vea- 
cului de mijloc. Eu resimt în întregime valoarea pe care încă o 
mai au pentru noi multe instituții ale ierarhiei, înţeleg mizeria în 
care au fost atunci create, şi poposesc cu plăcere în amurgul plin 
de înfiorare al venerabilelor sale așezăminte și clădiri. Ca un în- 

veliş grosolan al moştenirii care avea să reziste năvălirii barbarilor, 
ea este de neprețuit şi stă mărturie atît pentru puterea cît şi pentru 
înțelepciunea acelora ce au adăpostit în ea ceea ce era mai bun ; dar 
o valoare permanentă, pozitivă, pentru toate timpurile, o poate cu 
greu dobîndi. Cînd fructul e copt, plesneşte coaja. 


=? 


Starea naturală a omului este starea societății ; căci în mijlocul 
acesteia este născut şi educat, spre ea îl duce instinctul ce se tre- 
zeşte al minunatei sale tinereţi, şi -cele mai scumpe nume de pe 
lume : tată, copil, frate, soră, iubit, prieten, tutore, sînt legături ale 
dreptului natural care se află în starea fiecărei societăți umane ori- 
ginare.. Odată cu ele sînt întemeiate și primele cîrmuiri între 
oameni : tînduielile familiei, fără de care specia noastră nu poate 
dăinui, legile pe care natura le-a dat și pe care le-a și îndrăgit mult 
de la sine. Vrem să le denumim prima treâptă a rinduielilor natu- 
rale ; ele vor rămîne oricum şi cea mai înaltă şi ultima. 

Cu ele, firea şi-a încheiat temeliile date societăţii şi a lăsat în 
seama raţiunii sau nevoii omului să ridice pe ele clădiri mai înalte. 
În toate regiunile pămîntului, unde triburi şi seminţii izolate au 
mai puţină nevoie unele de: altele, ele se şi preocupă mai puțin 
unele de celelalte ; nu se gîndeau așadar la mar: construcţii politice. 
Astfel de regiuni sînt țărmurile pescarilor, păşunile păstorilor, pă- 
durile vînătorilor ; acolo unde încetează în sînul lor conducerea 
patriarhală sau gospodărească, : relațiile mai largi dintre oameni se 
întemeiază pe majoritate sau pe contract sau pe o însărcinare dată. 
O naţiune de vînători, de pildă, porneşte la vinătoare; dacă va 
avea nevoie de un conducător, acesta va fi un şef de vînători, şi-l 
vor alege pe cel mai priceput, căruia fi vor da ascultare de bună 
voie şi în interesul comun. Toate animalele gregare au asemenea 
conducători ; pentru călătorii, în nevoia de apărare, la atacuri şi în 
general pentru orice interes colectiv al.unei mulțimi este necesar 
un asemenea rege al jocului. Vom numi această constituție a doua 
treaptă a rînduielii naturale ; ea are loc la toate popoarele Care 
nu-și urmează decît nevoile şi care trăiesc, cum spuneam noi, în 
stare naturală. Chiar și judecătorii aleși ai unui popor ţin de această 
treaptă de stăpînire ; cei mai înţelepţi și buni sînt aleşi pentru 
funcţia lor ca pentru un 'scop ce trebuie adus la îndeplinire, şi 
odată cu aceasta încetează şi stăpînirea lor. 

Dar ce deosebire există la treapta a treia, domniile ereditare 
între oameni ! Unde se termină aici legile naturii? sau unde 

încep ? Că cel mai drept şi înțelept bărbat a fost ales judecător de 
către cei în litigiu, era în firea lucrurilor ; și dacă se dovedea ca 
atare, n-avea decît să rămînă judecător pînă la adînci bătrineţe. 
Dar iată că moare bătrinul, şi de ce este făcut fiul său judecător ? 
Că l-a zămislit părintele cel mai înţelept şi mai drept, nu este un 
temei, căci aceasta nu-i putea dărui nici înțelepciune, nici echi- 
tatea... Natura nu împarte darurile ei cele mai nobile după familii, 
iar dreptul sîngelui, în virtutea căruia cineva încă nenăscut va 
putea, după naștere, să stăpînească un alt nenăscut, cînd ambii se 


vor naşte, — aceasta reprezintă pentru mine una din formulele 
? 


cele mai obscure ale limbii omenești. 

Trebuie să existe alte motive care să fi introdus domniile ere- 
ditare printre oameni, și istoria nu ni le ascunde. Cine a dat Ger- 
maniei, cine a dat Europei cultivate stăpînirile ei ? Războiul. Hoarde 
de barbari au cotropit continentul, conducătorii şi nobilii lor au 
împărțit între ei pămînturi și oameni. De aici s-au născut princi- 
patele și vasalitățile, de aici robia popoarelor subjugate ; cuceri- 
torii erau stăpîni, și tot ceea ce s-a schimbat de atunci în această 
posesiune au hotărît revoluția, tăzboiul, înțelegerea între cei mai 
mari, deci întotdeauna dreptul celui mai tare... Ce a dus lumea 
sub stăpînirea “Romei ? Grecia şi Orientul sub domnia lui Alexan- 
dru 2... Războiul. Cuceriri samavolnice au luat așadar locul drep- 
tului, care abia pe urmă a devenit drept prin prescripţie, sau, cum 
spun profesorii noştri de drept statal, printr-un contract tacit; 
contractul tacit nu constituie însă, în cazul de faţă, altceva decît 
că cel mai puternic ia ceea ce vrea, iar cel mai slab dă sau îndură 
ceea ce nu poate schimba. Şi astfel, dreptul stăpînirii ereditare, ca 
aproape al oricărei alte posesiuni ereditare, atîrnă de un lanţ de 
tradiții al cărui prim stilp a fost norocul sau puterea şi care s-a 
continuat, ici și colo, cu bunătate și înțelepciune, de cele mai multe 
ori însă tot prin noroc sau prin putere covirșitoare. Succesorii şi 
moştenitorii au primit, strămoșul a luat ; şi faptul că celui ce avea 
i s-a dat mereu mai mult, ca să aibă din belșug, nu mai are nevoie 
de lămuriri ; este urmarea naturală a presiunii asupra pămîntului şi 
oamenilor, menționată... Adesea, cîte o vulpe a luat locul leului, şi 
vulpea a fost cea mai tare ; căci nu numai forţa armelor reprezintă 
tăria : prefăcătoria, viclenia şi o înşelăciune bine ticluită, în majo- 
ritatea cazurilor, fac mai mult decît cea dintii. Pe scurt, marea deo- 
sebire a oamenilor în ceea ce priveşte darurile spirituale, cele ale 


„norocului și cele trmupeşti a creat, după deosebirile regiunilor, ale 


... 


modului de trai şi ale vîrstei, asuprirea şi tiraniile de pe pămînt 

Astfel a fost învinsă bătrîna noastră Tellus t, şi istoria de pe în- 
tinsul ei a devenit o frescă tristă de vînători de oameni și cuceriri ; 
aproape fiecare neînsemnată frontieră de țară, fiecare epocă nouă 
este consemnată în cârtea vremurilor cu sîngele celor sacrificați şi 
cu lacrimile celor asupriţi. “Cele mai celebre nume ale umanității 
au fost călăi ai genului uman, gizi încoronați, sau care s-au luptat 
pentru coroană ; și, ceea ce este mai trist, oamenii cei mai nobili 
au stat astfel de multe ori, de nevoie, la tribuna aceasta neagră a 
asupririi fraților lor. Pentru ce istoria imperiilor mondiale se scrie 
cu atît de puţine rezultate raţionale ? Pentru că, după faptele lor 
cele mai însemnate și numeroase, ea s-a desfăşurat cu puține re- 
zultate raționale ; nu umanismul, ci pasiunile au cucerit lumea şi 
au mÎnat laolaltă popoarele ei, aidoma animalelor sălbatice, unele 
împotriva celorlalte. Dacă i-ar fi plăcut providenţei să ne lase sub 
stăpînirea unor ființe superioare, cît de diferită ar fi istoria 
omenirii ! Dar stăpinitorii au fost de cele mai multe ori eroii, 
adică nişte oameni ambițioşi, înzestrați cu forță sau viclenie și în- 
treprinzători, care au depănat după pasiunile lor firul întîmplărilor 
şi l-au ţesut mai departe după voia soartei. Dacă nici un aspect 
din istoria omenirii nu ne arăta josnicia speciei noastre, apoi ne-ar 
indica-o istoria domniilor ei în urma căreia pămîntul nostru, în 
cea mai mare parte, n-ar trebui să se cheme Pămînt, ci Marte sau 
Saturn cel ce-și mănîncă copiii, 

Şi cum? Trebuie să acuzăm providența pentru faptul că a 
creat atît de inegal regiunile globului nostru și că a împărțit și 
între oameni darurile sale atît de inepal ? Plingerea ar fi inutilă 
şi nedreaptă, căci este potrivnică scopului vădit al speciei noastre. 
Dacă urma ca pămîntul să devină locuibil, trebuia să se afle munţi 
pe el, şi pe spinarea lor să trăiască popoare aspre de munteni. 
Cînd aceștia se revărsau la vale şi supuneau şesurile bogate, me- 
titau de cele mai multe ori să fie înrobite ; căci de ce se lăsau 
supuse, de ce se moleșeau la sînul naturii, într-o lene copilărească 
şi zănatică ? Poate fi acceptat ca un principiu al istoriei că nici 
un popor nu este asuprit, afară de cele ce se lasă asuprite de bună 
voie — şi, prin urmare, merită să cadă în robie. Numai lașul este 
o slugă înnăscută, numai prostul este orînduit de natură să-l ser- 
vească pe unul mai deștept; iar atunci se simte chiar bine pe 
locul său, şi at fi nenorocit dacă ar trebui să poruncească, 


t! Numele latinesc al Pămîntului, 

În afară de aceasta, inegalitatea omenilor nu este de la natură 
atît de mare pe cît devine prin educaţie, așa cum arată situaţia 
unui acelaş popor sub diferitele sale forme de guvernare. Poporul 
cel mai nobil își pierde în scurtă vreme, sub jugul despotismului, 
noblețea ; măduva îi este zdrobită în oase, și în vreme ce dorurile 
sale cele mai alese și frumoase sînt coborite pînă la minciună şi 
înşelăciune, la robie umilitoare şi promiscuitate — nu este oare 
de mirare dacă el se obișnuiește În cele din urmă cu jugul său, că-l 
îmbrățișează, și-l împodobește cu flori? Pe cît de vrednică de 
compătimire este această soartă a oamenilor, în viață şi în istorie, 
pentru că nu există aproape nici o națiune care să se fi ridicat 
vreodată din abisul unei sclavii cotidiene fără miracolul unei 
palingeneze totale — pe atît este de evident că această mizerie 
n-a fost opera naturii, ci a oamenilor. Natura a dus legătura 
societăţii numai pînă la familie ; încolo a lăsat gintei noastre li- 
beitatea asupra modului de a se orîndui, de a voi să-şi constru- 
iască statul, cea mai subtilă operă a artei sale. Dacă oamenii se 
chibzuiau bine, le mergea bine ; dacă îşi alepeau sau îngăduiau ti- 
rania și forme de conducere vicioase, n-aveau decît să le poarte 
povara. Mama cea bună nu putea face altceva decit să-i înveţe, 
prin rațiune, prin tradiţia istoriei, sau, în sfîrşit, prin simţămtntul 
propriu de durere şi nenorouire. Prin urmare, numai degenerescenţa 
interioară a speciei umane a dat cimp liber viciilor şi degenerescen- 
țelor stăpînirii umane ; căci în tirania cea mai asupritoare, nu 
împarte oare sclavul cu stăpînul jaful, și nu este oare întotdeauna 
despotul sclavul cel mai rău ? 

Dar și în cea mai mare degpenerescență, maica cea neobosită şi 
bună nu-şi părăsește copiii şi ştie să le aline cupa amară a asupritii 
exercitată de oameni, cel puţin prin nitare şi obişnuință. Atita 
vreme cît popoarele se menţin în stare de veghe și cu forțe vii, 
sau natura le hrăneşte cu pîinea aspră a muncii, nu se produc lîn- 
cezeli de harem ; pămîntul dur, modul de viaţă aspru sînt pentru 
ei citadela libertăţii. Unde, dimpotrivă, popoarele au adormit în 
poala ei îmbietoare şi au îngăduit plasa care a fost trasă peste ele, 
aici, iată, maica cea mîngiietoare vine cel puţin în ajutorul celui 
asuprit, cu darurile ei consolatoare ; căci despotismul favorizează 
intotdeauna un fel de slăbiciune, prin urmare mai multe comodități, 
care provin fie din daruri ale naturii, fie sînt artificiale. În cele 
mai multe țări stăpînite despotic, natura îl hrăneşte și-l îmbracă 
pe om aproape fără efort, astfel încît tot ce-i cere este să facă 
față uraganului ce trece mai departe pustiitor, pentru ca apoi să 

se adape, e drept cu capul golit de gînduri şi fără demnitate, dar 
nu cu totul fără plăcere, din boarea ei înviorătoare. În general, 
soarta omului şi menirea lui la fericire pămînească nu se leagă 
nici de faptul de a stăpîni, nici de cel de a sluji. Săracul poate fi 
fericit, sclavul înlănţuit poate fi liber ; tiranul şi unealta lui sînt 
în general, și de multe ori în neamuri întregi, cei mai nenorociți 
şi nedemni dintre sclavi... 


% 


Fiecare stat ca atare este o mașină, şi nici o maşină nu are 
rațiune, oricît de similar raţiunii ar fi ea construită. Cine cere de 
la stat că atare luminare, cine crede că societatea, sau chiar regentul 
trebuie să-i confere cultură și fericire, acela vorbeşte o limbă fără 
înțeles. Statul ca întreg este o abstracţiune care nici nu aude, nici 
nu vede ; societatea ca atare este o denumire goală care nu poate 
fi nici proastă, nici deşteaptă ; dar oameni izolaţi în stat şi în rîn- 
durile societăţii pot să vadă, să acționeze, să lumineze și să fie 
luminaţi. Dacă regentul este un asemenea om, ei bine, atunci tre- 
buie prețuit pentru virtuțile sale umane. Dacă nu e, tot rămîne 
regent, adică o piesă din maşină. Strămoșii noştri nu l-au con- 
sidetat altceva cînd i-au pus în sarcină, lui şi urmașilor lui, dreptul 
de moştenire a rangului, și nici noi nu trebuie să-l considerăm 
altceva cînd vorbim despre el ca regent... 

Într-adevăr, n-aţi văzut voi oate, cinstiți străbuni, cât aţi riscat 
cînd aţi făcut din coroană însemnul puterii celei mai mari ? Aţi 
recunoscut că ea nu poate să confere virtuţi şi talente ; dar era tot 
atît de inevitabil că va da şi va trebui să dea prezumția şi iluzia 
lor, care merge pînă la orbirea totală a urmașilor voştri. Sînt exce- 
lente rînduielile oamenilor, dar n-aţi văzut că odată cu fiecare rîn- 
duială limitativă vor trebui să se stingă şi forțe, şi că fiecare stare 
artificială este sicriul unei mumii care nu mai are bun decit cel 
mult un membru ? În mecanismul vostru, filosoful ar trebui să se 
ocupe de speculaţii, scriitorul să scrie, plugarul să are, regentul să 
împartă titluri și să nu facă altceva decît să semneze cu numele 
său, nimic mai mult ; căci statul, în întregul lui, de îndată ce ar 
fi o operă de artă, ar presupune acest mecanism. Nu putea fi, ca 
urmare, evitat ca forțe umane şi statale, vii și moarte, să nu fie 
într-o coliziune veşnică ; căci esența statului se întemeiază pe această 
contradicție sacrificatoare. Dar voi aţi făcut ce aţi putut, şi timpul 
veșnic modificator şi în mişcate aruncă un înveliş după celălalt, 

în primul rînd chiar înăuntrul celor mai măiestre maşini statale, 
pentru a arăta muritorului păcălit că o clădire eternă pe pămînt nu e 
opera lui, şi simulacrul cel mai verosimil al unei maşini nu este 
decit fier şi lemn. Cu cit se amestecă mai mult stările, cu cît mai 
des coboară conducătorii de pe tronuri şi se arată fără însemnul 
puterii, cu atît mai mult şi mai curînd trebuie să ajungă și cel 
mai credul ja înțelegerea că regentul nu e un zeu şi că pentru ceea 
ce face statului în calitatea sa de piesă a unei mașini nu are de 
aşteptat de la stat nimic decit nişte daruri mecanice, nume, pro- 
tecţie și solde ; căci, în schimb, toate bunurile şi darurile umane 
ale luminării, liniştea şi fericirea, darurile meritelor casnice şi ale 
valorii lăuntrice, pe acestea toate numai un prost le poate pretinde 
unei mașini, 


= 


N-aş dori ca vreunul din rîndurile acestea să fie atribuit unei 
supărări părtinitoare din inima mea, pentru care nu am nici un 
motiv ; cît de bucuros aş schiţa alte rezultate, dacă mi le-ar oferi 
istoria ! De aceea nu mă servesc niciodată decît de termenul de 
despotism, care nu: revine numai monarhiei, ci se potriveşte la 
toate stăpînirile cu o proastă administraţie şi de care se abuzează. 
Principiile mele fundamentale urmăresc numai limita unde încli- 
nația, datoria şi fericirea societăţii încetează şi în locul lor se ridică 
sceptrul bunului-plac, nestăvilit, împreună cu toate patimile. Cu 
acest punct de vedere mă situez în afara Europei, pentru că sta- 
tele ei se află în situaţia cea mai artificială unele față de celelalte 
ŞI, privite în sine, nu permit aproape nici o opinie; căci lanțul 
tradiției le-a încătuşat în chipul cel mai subtil şi cel mai puternic, 
astfel încît aici tiranul cel mai laș, ca şi regentul cel mai curajos, 
care-și îndeplineşte într-adevăr funcţia de onoare ca un oficiu, tre- 
buie să se tirască mai departe în împrejurări de constrîngere. Dar 
Europa nu este lumea, şi nevoile stăpînirilor ei nu sînt istoria şi 
țelul umanității. a | 

„„ŞI împotriva acestei eternități mecanice, bătrînul tată, Timpul, 
cu ale sale file din lumea preistorică, este un martor puternic. Stă- 
pînirile se vor destrăma cum s-a destrămat totul, și poartă de pe 
acum în sine cauzele decăderii lor. Din fericire, omenirea și statul 
nu se confundă ; dimpotrivă, prima trebuie să străbată toate for- 
mele hărăzite ei, astfel încît, după legile imuabile ale naturii, așa 
cum noaptea urmează zilei obositoare, trebuie şi ea să se refacă 
după opresiune, La această operă nu lucrează nici regii, nici arta 

oamenilor, ci lucrează natura, și ea se foloseşte în acest scop de 
regenți şi arte, 

Glasul meu umil este mult prea slab pentru a se adresa unuia 
dintre stăpînii omenirii, care în majoritate, chiar dintre cei ce se 
află pe scaunele princiare ale Germaniei, nu înțeleg şi nici nu 
citesc limba barbară în care scriu ; dar omului, despre istoria că- 
ruja sctiu, aceluia mă adresez, indiferent de statul sau rangul în 
care s-ar afla. Şi acestuia îi strig : deosebește-l pe om de supus, de 
politician, de tiran... | | 

Este o caracteristică rea a stăpînirilor că au adus cea mai mare 
parte din oameni în situația de a avea astăzi mai multă nevoie de 
ele decît au avut vreodată, Să nu fii în numărul acestora; dar 
dacă eşti silit, atunci slujeşte statului, şi atunci cînd poţi, acţio- 
nează tu însuți pentru libertatea, luminarea şi fericirea oamenilor, 
slujeşte omenirii ! Fiecare conducător şi om de stat dintre cei mai 
buni i-a slujit și a fost fericit cînd s-a descătușat de lanțul în care 
„îl ferecase uzul tradiției statale ; cu atît mai luminos străluceşte şi 
numele fiecăruia cu cît s-a îngrijit mai mult, în stat, de oamenii 
asupriți, orbiți... Soarta măreaţă își urmează cursul, şi, pentru că 
rareori a înfăptuit cele mai salutare schimbări în lume de la înăl- 
„țimea tronurilor, să fim noi braţele ei şi să împlinim ce au întîr- 
ziat ceilalți să facă, și anume să fim educatorii oamenilor şi să 
nu împletim în lanțul neîntrerupt al tradiției decît numai ce e 
nobil şi bun! Numai atît este demn de omenire şi nemuritor, 


* 


În filosofia istoriei omenirii ar fi un principiu ușor de înţeles 
dar rău, că omul ar fi un animal care are nevoie de un stăpin, şi 
că ar aștepta de la acest stăpîn, sau de la mai mulți laolaltă, feri- 
cirea menirii sale finale. Inversează principiul : omul care are ne- 
voie de un stăpin e un animal; de îndată ce devine om, nu mai 
ate nevoie de un stăpin propriu-zis. Căci natura n-a desemnat spe- 
ciei noastre un stăpîn ; doar vicii şi patimi animalice ne creează 
nevoia acestuia. Femeia are nevoie de bărbat şi bărbatul de femeie, 
copilul rău crescut are nevoie de părinți care să-l educe, bolnavul 
de medic, cel ce se ceartă de cel ce judecă, mulţimea poporului are 
nevoie de un conducător ; acestea sînt raporturi naturale care se 


află în noțiunea lucrurilor. În noţiunea de om însă nu se află. 


noțiunea unui despot necesar lui, cate ar fi tot om; omul ar tre- 
bui mai întîi considerat slab, ca să aibă nevoie de un protector; 

minor, ca să aibă nevoie de un tutore ; sălbatic, ca să aibă nevoie 
de un îmblinzitor ; detestabii, ca să aibă nevoie de un înger al 
răzbunării. Prin urmare, toate formele de stăpînire ale oamenilor 
au provenit din nevoie şi persistă numai din cauza acestei nevoi. 
Aşa cum e un tată rău cel care-și educă într-astfel copilul, ca, ires- 
ponsabil toată viaţa, să aibă toată viața nevoie de un educator; 
cum e un medic rău cel care hrăneşte boala, ca să-i devină nefe- 
ricitului aceluia indispensabil pînă la moarte — faceţi aplicația 
acestora la educatorii genului uman, la părinţii patriei şi la cei 
crescuţi de dînșii. Sau aceştia din urmă nu sînt capabili de nici o 
îndreptare, sau toate mileniile de cînd există oameni conduşi ar 
trebui să arate ce a ieşit din ei, şi cu ce scop au fost educați de 
aceia. . 


i. 


Natura educă familii ; statul cel mai natural este prin urmare 
tot un singur popor, cu un singur caracter național. Timp de mi- 
lenii, acesta se păstrează în el şi poate fi format în modul cel mai 
natural, dacă prinţul său congener o doreşte ; căci un popor este 
atît o plantă a naturii cât şi o familie, cea dintîi însă cu mai multe 
ramuri. Ca urmate, nimic nu pare atit de vădit contrar scopului 
guvernărilor decît mărirea nefirească a statelor, amestecul sălbatic 
a] spițelor umane şi al nâţiunilor sub un singur sceptru. Sceptrul 
omenesc este mult prea mic și slab pentru a i se putea supune com- 
ponente atît de potrivnice ; ele sînt, prin urmare, încleiate laolaltă 
într-o maşină șubredă, care se numește mașina de stat, fără viață 
interioară şi fără simpatia reciprocă a părţilor. Imperii de genul 
acesta... apar în istorie ca acele simboluri ale monathiilor în visul 
profetului, cînd capul de leu s-a unit cu coada balaurului şi aripa 
vulturului cu piciorul de urs, într-o singură alcătuire statală lip- 
sită de coeziune patriotică. Ca nişte telegari troieni se apropie 
unele de altele aceste maşini, garantîndu-şi unele altora nemurirea, 
căci fără caracter naţional nu este viaţă în ele, iar pe acești pri- 
zonieri siliți a conviețui, doar blestemul soartei i-ar putea osîndi la 
nemurire ; căci tocmai arta statală care le-a produs este aceea care 


se joacă cu popoarele şi cu oamenii întocmai ca şi cu nişte trupuri 


neînsuflețite. Dar istoria arată pe deplin că aceste unelte ale orgo- 
Jiului uman sînt de lut și că pot, ca tot ce e argilă pe pămînt, să 


se spargă sau să se dizolve... 

Să vorbesc oare despre problema mai mare şi atit de potrivită 
timpurilor noastre, dacă şi popoarele, țările şi statele pot îmbătrîni 
sau pot întineri din nou, şi prin ce mijloace s-ar putea întîmpla 
aceasta ? În această problemă, părerile sînt foarte împărţite şi, 
pentru că fiecare e în măsură să citeze exemple din istorie, tocmai 
diversitatea răspunsurilor stă mărturie pentru caracterul. vag al 
problemei. Ce poate îmbătrini la un popor, într-o ţară şi un stat, 
ce poate, ce trebuie să fie întinerit la ele ? Este oare vorba de 
pămînt, de văzduh, de cer, şi cum pot fi schimbate acestea în mai 
bine sau în mai rău ? Este vorba oare de ogoare, livezi, păduri, 
izvoare sărate, mine, pomi, sau este vorba de prelucrarea lor, de 
cîștigul şi utilizarea produselor lor ? Este vorba doar de toate 
acestea, sau de omul însuși, de genul lui, obiceiurile, educația, mo- 
dul de viaţă, principiile sale fundamentale și părerile, relațiile şi 
stările sociale ?... Toate aceste întrebări ar trebui elucidate cu o 
subtilă luare aminte a locului, timpului şi împrejurărilor, prin con- 
fruntarea unor exemple mai vechi cu consecințele lor, de unde 
ar putea reieṣi următoarele : . 

1. că țara și poporul nu îmbătrinesc niciodată, sau foarte tirziu ; 
că în schimb statele, ca oriînduiri ale oamenilor, ca nişte copii ai 
timpurilor, ba adesea chiar ca niște roade ale întîmplări, au din 
fericise bătrîneţe şi tinerețe şi deci o tendință permanentă, im- 
perceptibilă, spre dezvoltare, spre înflorire sau disoluție... 

2. că, în sfîrșit, nu există alt mijloc pentru stat de a preveni 
acele crize îngrozitoare care se numesc revoluţii politice și care ar 
trebui să „devină cu totul străine cărţii asupra orînduirilor omeneşti, 
decît să întrețină sau să refacă raporturile fireşti, funcționarea sănă- 
toasă a tuturor părţilor componente, circulația vie a sevei sale, și 
să nu lupte împotriva naturii lucrurilor. Mai devreme sau mai 
tirziu, cea mai puternică maşină trebuie să cadă învinsă în lupta 
aceasta ; natura însă nu îmbătrîneşte niciodată, ea întinereşte pe- 
riodic în toate forţele ei vii. ' 

Natura timidă a omului, care, împresurată fiind totdeauna de 
teamă şi speranţă, resimte adesea ca prezente rele ce se află de- 
parte şi numește moarte ceea ce este un somn sănătos, o refacere 
necesară, tămăduitoare, se înşală de cele mai multe, ori În profe- 
tiile sale despre ţări și imperii. Dorm forțe de care nu-și dă seama, 
se dezvoltă capacităţi și situaţii în timp pe care nu le putea 
bănui ; de obicei însă, judecata noastră, chiar cind este justă, o ia 
prea mult într-o anumită direcție. Se spune: „Dacă e vorba să 

trăiască acest lucru, celălalt trebuie să moară“, fără ca cineva să 

a x... . A pd “S 
se întrebe dacă n-ar putea trăi ambele și nu s-ar putea impârtâşi 
„unul altuia în chip fericit... 


Din „Idee cu privire la primul institut patriotic 


. & 


consacrat unităţii spirituale a Germaniei 


Întrucît unitatea şi diversitatea sînt perfecţiunile ce caracte- 
tizează toate operele durabile ale naturii şi ale imitatoatei ei, arta, 
este neîndoielnic că şi meşteşugul cel mai înalt, greu şi folositor 
al oamenilor, instituirea unei naţiuni pentru binele general, trebuie 
să năzuiască spre aceste însușiri și năzuințe pe nesimţite. Cu cît 
o naţiune este mai împărţită, cu atît va avea poate mai multe forţe ; 
dar forţele nu se vor cunoaşte unele pe altele, şi ca urmare nici 
nu vor conlucra în vederea unui scop final comun. Un exemplu 
pentru aceasta îl oferă istoria germană. De diversitate şi forță n-a 
fost lipsită națiunea noastră niciodată. Din acele timpuri cînd Ger- 
mania a fost un loc de întîlnire pentru triburi şi popoare nomade, 
de-a lungul tuturor secolelor cînd regiuni şi provincii izolate s-au 
luptat, s-au sfădit, au muncit, au năzuit, au născocit, poate chiar 
pînă în vremea noastră, patria noastră a fost un corp statal care 
nu şi-a cunoscut întotdeauna forțele şi ca urmare nici nu le-a 
putut folosi, cu o energie reţinută, pentru un ţel comun, ba dim- 
potrivă, le-a irosit adesea în scopuri greşite şi străine, împotriva 
ei înseşi, Prin urmare, nu există nici o îndoială că pe măsură ce 
va pătrunde mai multă lumină în această imensă pădure de stră- 
duințe omenești, pe măsură ce se vor deprinde să se înțeleagă Și 
să se unească mai multe capete luminate şi milini active în ve- 
derea acelui unic și măreț scop final, binele național, cu atît mai 
multă soliditate, ordine şi libertate legiferată trebuie să dobin- 
dească statul în interior, cu atît mai multă putere determinată, 
demnitate şi înţelepciune în acţiunile sale exterioare, şi în ambele 
cazuri el se va strădui să imite cel mai înalt exemplu de maşină 
vie, însuşi corpul omenesc, în a cărui totalitate de membre trăieşte 
un singur suflet comun. Potrivit situației noastre germane sînt 
demne de glorie toate strădaniile care, pe lingă faptul: că răspîn- 
desc lumină, tind să strîngă laolaltă lumina pentru a 'da naștere 
unei flăcări comune. Toate eforturile care au ca scop de a face ca 
toate popoarele şi provinciile Germaniei, prin minţile lor cele mai 

